text: (OF) Германският президент Щайнмайер разговаря с гръцкия си колега Павлопулос и с премиера на страната Ципрас
  11 окт 2018 14:19
  ГерманияПрокопис ПавлопулосАлексис ЦипрасГърцияФранк-Валтер ЩайнмайерЕвропаАтинаСкопие
  На двудневно посещение в Гърция днес пристигна президентът на Германия Франк-Валтер Щайнмайер, съобщи агенция АНА-МПА. В гръцката столица той разговаря с домакина си, президента Прокопис Павлопулос, и с министър председателя Алексис Ципрас. В приветствието си към Щайнмайер Павлопулос подчерта отличните отношения между двете страни и това, чете споделят обща визия за Европа. Гръцкият президент отбеляза и безпокойството си от силите, които целят да подкопаят Европейския съюз в една решаваща година преди изборите за Европейски парламент.
  Сред важните европейски теми Павлопулос изтъкна проблема с миграцията, защитата на социалната държава, както и темите, които засягат Гърция, но и целия континент - Кипърския въпрос, гръцко-турските отношения и отношенията между Атина и Скопие. От своя страна Щайнмайер подчерта общия европейски интерес да бъде намерено решение на проблема с миграцията, като постави акцента върху разкриването на възможности пред тези хора, за да останат в своите страни.
  В разговора си с германския президент, проведен пред телевизионни камери, премиерът Ципрас изтъкна необходимостта да останат в миналото осемте години на меморандумите и съответните стереотипи, които помрачават отношенията между Гърция и Германия, и изрази надежда за едно бъдещо равноправно сътрудничество. Ципрас каза още, че не трябва да бъдат "замитани под килима" различията, които идват от далеч...